กินยาคุมแบบแผงไป5วันกินตอนประจำเดือนมาวันแรกแล้วมีเพศ​สัมพันธ์​แบบไม่ใส่ถุงจะท้องไหมครับ
สวัสดีค่ะ การใช้ยาคุมแบบแผงรายเดือน เป็นการคุมกำเนิดที่มีประสิทธิภาพสูงมากๆ ควรเริ่มกินภายใน 5 วันแรกของรอบเดือน เพื่อให้ยาได้ประสิทธิภาพทันที และกินต่อเนื่องติดต่อกันทุกวันจนยาหมดแผงดังนั้นจากที่กล่าวมา ยาน่าจะมีประสิทธิภาพตั้งแต่เม็ดแรก การมีเพศสัมพันธ์ไม่ป้องกันด้วยถุงยางอนามัยยังมีโอกาสทำให้ตั้งครรภ์ได้น้อยมากควรกินยาในแผงต่อไปทุกวันจนยาหมดแผง สังเกตรอบเดือนในช่วงยาหมดแผงอีกครั้ง หากประจำเดือนไม่มา ให้ซื้อชุดตรวจครรภ์มายืนยันให้แน่ใจก่อนว่าไม่ตั้งครรภ์ แล้วจึงค่อยเริ่มยาคุมแผงต่อไป